פירוש נוסף ערך זה עוסק בסרט על להקת קווין. אם התכוונתם לשיר על שמו נקרא הסרט, ראו Bohemian Rhapsody.

**רפסודיה בוהמית** (באנגלית: **Bohemian Rhapsody**) הוא סרט דרמה ביוגרפית אמריקאי משנת 2018 אודות להקת הרוק המצליחה קווין. הסרט מתמקד בסולן הלהקה פרדי מרקיורי. עבור שם הסרט נבחר שמו של השיר Bohemian Rhapsody - אחד השירים המפורסמים ביותר של הלהקה, שהפך עם השנים לאחד מסמלי ההיכר המזוהים ביותר איתה.

פרויקט הפקת הסרט הוכרז בשנת 2010, עם סשה ברון כהן כמיועד לתפקיד הראשי. בשנת 2013 עזב כהן את הפרויקט בשל חילוקי דעות עם צוות ההפקה והפרויקט נעצר למספר שנים. בשנת 2016 לוהק ראמי מאלק לתפקיד מרקיורי והעבודה על הסרט הואצה. בספטמבר 2017 החלו צילומי הסרט בלונדון. הסרט יצא לאקרנים ב-24 באוקטובר 2018, זכה לביקורות מעורבות והפך לשובר קופות עם הכנסות של למעלה מ-844 מיליון דולר.

הסרט היה מועמד לפרס האוסקר בחמש קטגוריות, ביניהן הסרט הטוב ביותר, והוא זכה בארבע מהן: פרס אוסקר לשחקן הטוב ביותר, פרס אוסקר לעריכה הטובה ביותר, פרס אוסקר לעריכת הקול הטובה ביותר ופרס אוסקר למיקס הסאונד הטוב ביותר. בנוסף, זכה הסרט בשני פרסי גלובוס הזהב: סרט הדרמה הטוב ביותר והשחקן הראשי הטוב ביותר בסרט דרמה (ראמי מאלק).

עלילה
-----

עלילת הסרט מתחילה בשנת 1970. פארוך בולסרה, שמו האמיתי של מרקיורי, סטודנט לאומנות שעובד למחייתו כמעמיס מזוודות בנמל התעופה הית'רו, צופה בהופעה של להקת "סמייל". לאחר המופע הוא פוגש את חברי הלהקה בריאן מיי ורוג'ר טיילור רגע אחרי שהסולן שלה מודיע להם כי הוא עוזב ומצטרף במקומו ללהקה. עם צירופו של הבסיסט ג'ון דיקון, הלהקה מוקמת מחדש בשם "קווין" ומופיעה ברחבי בריטניה עד שהיא מחליטה למכור את הוואן המשמש אותה לנסיעות על מנת לממן הקלטת אלבום בכורה. הלהקה חותמת על חוזה הקלטות בחברת EMI ופארוך משנה באופן רשמי את שמו לפרדי מרקיורי ומתארס עם חברתו מרי אוסטין. האלבום זוכה להצלחה במצעדי הפזמונים בארצות הברית, דבר המוביל למסע הופעות במדינה. במהלך מסע ההופעות מתחיל מרקיורי להרהר בזהותו המינית.

בשנת 1975 הקליטה הלהקה את אלבום הרביעי, *A Night At The Opera*, אך עזבה את חברת EMI לאחר שהמפיץ של החברה סירב להוציא את השיר *רפסודיה בוהמית* כסינגל המוביל משום שאורכו עמד על שש דקות. השיר זכה לביקורות מעורבות, אך הפך ללהיט. במהלך מסע ההופעות של הלהקה מרקיורי מתחיל לנהל רומן עם פול פרנטר המנהל בפועל של הלהקה. לאחר שובו לבריטניה מרי נפרדת ממנו לאחר שהוא מתוודה בפניה כי הוא ביסקסואל.

הצלחת הלהקה נמשכה גם בתחילת שנות השמונים, אך יחד עימה החלו לצוץ מתחים על רקע חילוקי דעות לגבי הכיוון המוזיקלי של הלהקה. בסיום מסיבה סוערת בביתו של פרדי הוא מתוודע לג'ים האטון, אחד המלצרים במסיבה, אך בסיום הערב הם נפרדים. מסיבת עיתונאים לקידום האלבום *Hot Space* הופכת למסיבת עיתונאים בה מתמקדים העיתונאים בחייו האישיים ובהעדפותיו המיניות של מרקיורי. הוא, מצידו, עונה לשאלות תוך העלבת העיתונאים וסירוב לשתף פעולה עם התקשורת.

היחסים בין פרדי ושאר חברי הלהקה נקלעים למשבר כשהוא מודיע להם כי חתם על חוזה הקלטות בשווי 4 מיליון דולר בחברת CBS. הוא עובר להתגורר, יחד עם פול, במינכן בשנת 1984 ועובד על אלבום הבכורה *Mr. Bad Guy*. מרי מגיעה לביקור, מספרת לו שהיא בהיריון ומפצירה בו לשוב ולשתף פעולה עם הלהקה ולקחת חלק במופע הלייב אייד המתוכנן להתקיים בלונדון. מרקיורי, המגלה כי פול הסתיר ממנו את המידע על ההופעה מחליט לנתק עימו את הקשרים. בתגובה מתראיין פול לתקשורת וחושף את אורח החיים ההומוסקסואלי של מרקיורי.

מרקיורי חוזר לבריטניה ומבקש את סליחת חברי הלהקה, שמצליחה לקבל ברגע האחרון מקום במופע המתוכנן. במהלך העבודה לקראת המופע מגלה מרקיורי כי הוא נשא של נגיף ה-HIV ומספר על כך לחבריו ללהקה. בבוקר המופע הוא מאתר את ג'ים האטון ויחד נוסעים השניים לביקור אצל הוריו של מרקיורי. הסרט מסתיים בסצנה המשחזרת את מרבית הופעת הלהקה באירוע.

שחקנים ודמויות
--------------

רמי מאלק בתפקיד פרדי מרקיורי בצילום מתוך הסרט
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.

| שם השחקנ/ית | שם הדמות | אודות הדמות |
| --- | --- | --- |
| ראמי מאלק | פרדי מרקיורי | סולן הלהקה |
| לוסי בוינטון | מרי אוסטין | חברתו הטובה ובת הזוג של מרקיורי |
| גווילם לי | בריאן מיי | גיטריסט הלהקה |
| בן הארדי | רוג'ר טיילור | מתופף הלהקה |
| ג'וזף מאזלו | ג'ון דיקון | בסיסט הלהקה |
| אלן ליץ' | פול פרנטר | האמרגן האישי והמאהב של מרקיורי שמסית אותו נגד חברי הלהקה |
| איידן גילן | ג'ון ריד | מנהל הלהקה |
| טום הולנדר | ג'ים "מיאמי" ביץ' | עורך דין ומנהל של הלהקה |
| מייק מאיירס | ריי פוסטר | מפיץ חברת התקליטים EMI |
| ארון מק'קוסקר | ג'ים האטון | בן זוגו של מרקיורי |
| מנקה דס | ג'ר בולסרה | אימו של פרדי |
| אייס בהאטי | בומי בולסרה | אביו של פרדי |
| אדם למברט | נהג משאית | תפקיד קמע בסרט |

הפקה
----

התוכנית להפקת הסרט נחשפה לראשונה בראיון שנתן בריאן מיי, גיטריסט הלהקה, בשנת 2010 ל-BBC. על פי הראיון, סשה ברון כהן אמור היה לככב בתפקיד פרדי מרקיורי. ביולי 2013 פרש כהן מהפרויקט בעקבות חילוקי דעות אמנותיים. כהן רצה כי הסרט יתן הצצה חושפנית ובוטה לדמותו של מרקיורי. חברי הלהקה, להם ניתנה זכות וטו על התסריט, ביקשו למתן את הסרט על מנת לשמור על המורשת של מרקיורי ולכוון את התסריט ליצירת סרט ידידותי למשפחה. מראיונות שניתנו על ידי מיי ורוג'ר טיילור עולה כי השניים חששו מתדמית הקומיקאי המזוהה עם כהן, וכי נוכחותו בסרט תהווה הסחת דעת.

לאחר פרישתו של כהן הוזכר שמו של בן וישו כמועמד אפשרי לתפקיד הראשי ודקסטר פלטשר צורף כבמאי. פלטשר עזב את התפקיד לאחר מספר חודשים בעקבות חוסר הסכמות מקצועיות. באוגוסט 2014 טען וישו כי הסרט לא מתקדם בקצב טוב וכי יש בעיות רבות עם התסריט. שבעה חודשים לאחר מכן עזב את ההפקה, דבר שהוביל לשמועות על חזרתו של כהן לתפקיד.

בנובמבר 2015, נחשף שם הסרט "רפסודיה בוהמית" וצורף לפרויקט התסריטאי אנתוני מקארטן. בפברואר 2016 הגיש פלטשר טיוטה לתסריט שנכתבה על סמך ראיונות שערך עם מיי וטיילור. כשנה לאחר מכן נבחר בריאן סינגר לבמאי הסרט והשחקן ראמי מאלק לוהק לתפקיד הראשי. החתמתם הובילה להאצת העבודה על הסרט.

ב-1 בדצמבר 2017 דיווח המגזין The Hollywood Reporter כי ההפקה נעצרה עקב "אי זמינות בלתי צפויה" של סינגר, שלא חזר לסט הצילומים לאחר סוף השבוע של חג ההודיה. לטענת סינגר ההיעדרות נבעה כתוצאה מהצורך לטפל ב"אירוע בריאות משפחתי". גורמים אחרים דיווח כי ההיעדרות נבעה מסכסוך שנוצר בין סינגר ובין מאלק והצוות שכעסו על איחוריו הרבים ועל התנהגותו. שלושה ימים לאחר מכן פוטר סינגר. יומיים לאחר מכן מונה דקסטר פלטשר למחליפו של סינגר. ב-15 בחודש התחדשו הצילומים. ב-30 בינואר, חודש לאחר מכן פרסם גווילם לי בטוויטר שהצילומים הסתיימו.

### ליהוק

משמאל לימין:ג'וזף מאזלו, רמי מאלק וגווילם לי בראיון קידום לסרט
בנובמבר 2016 הוכרז על ליהוקו של ראמי מאלק לתפקיד הראשי בסרט. לפני ההחתמה נאלץ מאלק לבצע הקלטות באולפני אבי רוד, הקלטות שנשלחו לאישורם של חברי הלהקה. חלק מהשירים שבסרט בוצעו על ידי מרק מרטל.

ב-21 באוגוסט 2017 הוכרז כי צוות השחקנים יכלול גם את בן הארדי כמתופף רוג'ר טיילור, גווילם לי כגיטריסט בריאן מיי, ואת ג'וזף מאזלו כבסיסט ג'ון דיקון. ב-30 באוגוסט 2017 נמסר כי אלן ליץ' ישחק את מנהלו האישי של מרקיורי, פול פרנטר, שעבד עמו בין השנים 1977 ל-1986, ופוטר לאחר שמכר מידע אישי על חייו של מרקיורי לעיתונים בריטים.

ב-6 בספטמבר הצטרפה לוסי בוינטון לצוות השחקנים בתפקיד אהובתו של מרקיורי, מרי אוסטין. חמישה ימים לאחר מכן, לוהק מייק מאיירס לתפקיד ריי פוסטר, מפיץ חברת התקליטים EMI. בהמשך אותו החודש לוהקו גם ארון מק'וסקר לתפקיד ג'ים האטון, בן זוגו של מרקיוריולאחר מכן, איידן גילן בתפקיד ג'ון ריד, מנהלה השני של הלהקה בין השנים 1975–1978 ובנוסף, טום הולנדר ששיחק את ג'ים ביץ' שהיה עורך דין של הלהקה בשנת 1975, והפך למנהל השלישי בשנת 1978 עד היום.

מידת הדיוק ההיסטורי
-------------------

חלק מהאירועים המתוארים בסרט לא מתארים בצורה מדויקת את האירועים כפי שהתקיימו במציאות. על פער זה הגיב התסריטאי אנתוני מקארטן שאמר: "אנחנו עושים כאן סרט קולנוע, לא סרט דוקומנטרי".

בין הפרטים הלא מדויקים בסרט ניתן למנות את העובדה שג'ון דיקון לא היה הבאסיסט המקורי של הלהקה, אלא הרביעי במספר. לפי הסרט השירים We Will Rock You ו-We are the Champions נוצרו בתחילת שנות ה-80 באותו זמן עם Another one Bites the Dust, אך בפועל השיר נכתב ב-1977 כחלק מהאלבום News of the World. מרקיורי לא היה הראשון בין חברי הלהקה שהוציא אלבום סולו. רוג'ר טיילור הוציא את האלבום *Fun In Space* באפריל 1981 ואת האלבום *Strange Frontier* ביוני 1984. בריאן מיי הוציא מיני-אלבום בשם *Star Fleet Project* באוקטובר 1983. אלבום הבכורה של מרקיורי *Mr. Bad Guy* יצא לאור באפריל 1985. בנוסף, בניגוד למוצג בסרט, הלהקה לא התפרקה ומופע הלייב אייד לא היה מופע איחוד עבורה. בתחילת שנת 1984 הוציאה הלהקה את אלבומה *The Works* ולאחר מכן יצאה לסיבוב הופעות שהסתיים שמונה שבועות לפני הלייב אייד.

חוסר הדיוק קיים גם בפרטים הקשורים לחייו האישיים של מרקיורי. מרקיורי לא פגש את מרי אוסטין בלילה בו הצטרף ללהקה וג'ים האטון לא היה משרת באחת המסיבות שהוא ערך אלא מעצב שיער במלון סבוי שהכיר את מרקיורי במועדון לילה. אחד הנושאים שזכו לביקורת הגדולה ביותר הוא גילוי העובדה שמרקיורי הוא נשא איידס. מרקיורי עצמו גילה את הדבר במהלך שנת 1986 או 1987 ולא לפני הלייב אייד. חברי הלהקה האחרים נחשפו לעובדה רק בשנת 1989.

ביקורת
------

הסרט זכה לביקורות מעורבות. על פי האתר *Rotten Tomatoes* הסרט זכה לרייטינג של 62% המבוסס על רייטינג של 352 מבקרים שהעניקו לסרט ציון ממוצע של 6.1 מתוך 10. באתר *Metacritic* זכה הסרט לציון 49 מתוך 100, ציון המבוסס על 50 ביקורות.

המבקר אוון גילברמן כתב ב-*Variety* כי "לרמי מאלק יש תפקיד מכריע בהצגת דמותו של הראוותנית של אלוהי הרוק הגאוני, פרדי מרקיורי. אבל העריכה הפושרת של בראין סינגר בקושי מחזיקה מעמד, למעט האותנטיות של הביצועים החיים". סטפני זאצ'רק, מבקרת הקולנוע של המגזין *Time* כתבה כי "במונחים קפדניים של קולנוע *רפסודיה בוהמית* הוא בלאגן. חלק מהסצנות מתחברות בצורה מגושמת...אף על פי שהוא סובל מכל כך הרבה בעיות שאנחנו מקשרים עם סרטים "רעים" יש בו כל כך הרבה אנרגיה שלא מוצאים גם בסרטים "טובים", בעיקר בגלל ההופעה של רמי מאלק בתפקיד מרקיורי" לדבריה הסרט מיועד ל"רגשנים, לא למומחי איכות". פיטר טרוורס, מבקר הקולנוע במגזין *רולינג סטון* כתב "במאמץ לייצר סרט שמתאים לילדים בני 13 מחיים של כוכב רוק שחי בסגנון "למבוגרים בלבד", *רפסודיה בוהמית* משאיר אותך עם תחושה שמשהו מהותי חסר". בהתייחס למאלק כתב כי מדובר ב"ההופעה הטובה ביותר של שחקן בשנת 2018...הוא נכנס כל כך עמוק לתפקיד עד שקשה לנו להאמין שאנו לא צופים בדבר האמיתי". ביקורת דומה כתב גם דייב קלהון במגזין *Time Out*: "ההופעה של רמי מאלק גונבת את הסרט, הוא משרבט, הולך ושנון כמו מרקיורי, הופך את שאר השחקנים לשחקני משנה... הסרט עצמו, אף על פי שהוא קליט ולעיתים מפתה, הוא מעשה חצוף של יצירת מיתוס. העובדות וסדר האירועים מוזזים הצידה לטובת עלילה משיחית... אל תצפו להרבה מעבר למבט בטוח על קווין... היחס למין וסמים בסרט הוא צנוע".

הסרט קיבל ביקורות על אופן הצגת היחסים ההומוסקסואליים של מרקיורי. אג'א רומנו כותב באתר *VOX* "מה שבאמת אנחנו רוצים זה להיות בקונצרט של קווין ומה שבאמת אנחנו רוצים זה לראות את פרדי מרקיורי כאליל-רוק ולא כאדם אמיתי, הומו ואנושי. התוצאה פוגעת הרבה יותר מסרט הומופובי ממוצע. *רפסודיה בוהמית* הוא סרט שבאופן עקבי מנסה לשים את דמות הגיי במרכז, בזמן שהוא מנסה להתעלם מהלוק ה"גיי" ככל שהוא יכול, מרפרף בקצרה על חוויות רגשיות ומיניות ובמקום זאת מתקבע על יחסיו האפלטוניים עם חברתו לשעבר".

הפצה
----

בכורת הסרט נערכה בארנה של ומבלי בלונדון ב-23 באוקטובר 2018. למחרת החלה הקרנת הסרט ברחבי בריטניה. בישראל יצא הסרט לאקרנים ב-1 בנובמבר ובארצות הברית יום למחרת. במהלך חודש ינואר 2019 יצאה גרסה מיוחדת לסרט בה מופיעים המילים של השירים על מנת שהקהל יוכל לשיר יחד במהלך ההקרנה (Sing-along).

כרזת הסרט פורסמה ב-14 במאי 2018. הטריילר הראשון יצא יום לאחר מכן וצבר יותר מ־5 מיליון צפיות תוך פחות מיממה רק בערוצי היוטיוב הרשמיים שפרסמו אותו.

הכנסות
------

נכון ל-10 בפברואר 2019 הגיעו ההכנסות מהסרט ל-210.7 מיליון דולר בארצות הברית וקנדה ו-633.7 מיליון דולר נוספים ברחבי העולם. סה"כ עמדו ההכנסות על 844.4 מיליון דולר וזאת לעומת תקציב הפקה של 52 מיליון דולר. ב-11 בנובמבר 2018 עברו הכנסות הסרט את ההכנסות מהסרט *Straight Outta Compton* והפכו אותו לסרט הביוגרפיה המוזיקלי המכניס ביותר בכל הזמנים. הסרט שבר שיא נוסף בהיותו הסרט הביוגרפי הראשון בהיסטוריה שהפך לשובר קופות (הסרט *Straight Outta Compton* שהיה עד אז, הסרט הביוגרפי המכניס ביותר, הכניס רק 201.6 מיליון דולר, גם הוא מתקציב של 50 מיליון דולר).

### בריטניה

הסרט עלה לאקרנים בבריטניה ב-24 באוקטובר 2018 והכניס ערב הפתיחה 2.08 מיליון דולר. במהלך סוף השבוע הראשון להקרנתו הגיעו ההכנסות ל-12.5 מיליון דולר. במהלך השבוע השני להקרנתו הכניס הסרט 7.4 מיליון דולר נוספים. נכון ל-29 בינואר 2019 הגיעו ההכנסות בבריטניה ל-67.3 מיליון דולר.

### ארצות הברית וקנדה

בארצות הברית וקנדה עלה הסרט לאקרנים במקביל לסרטים *מפצח האגוזים וארבע הממלכות* ו-*Nobody’s Fool*(אנ'). צפי ההכנסות לסוף השבוע הראשון עמד על 26–30 מיליון דולר. בערב הבכורה הגיעו ההכנסות ל-18.4 מיליון דולר ול-51.1 מיליון דולר בסוף השבוע הראשון. הסרט הכניס 31.2 מיליון דולר בסוף השבוע השני ו-15.7 מיליון בסוף השבוע השלישי. ב-1 בדצמבר עברו ההכנסות מהסרט את רף ה-162 מיליון דולר ועברו את ההכנסות של הסרט *Straight Outta Compton* כסרט הביוגרפיה מוזיקלית המצליח ביותר. במהלך השבוע ה-12 להקרנת הסרט הוא חצה את רף ה-200 מיליון דולר.

### שאר העולם

בשבוע השני ליציאת הסרט לאקרנים ברחבי העולם הוא עלה לראש רשימת הסרטים המכניסים עם 72.5 מיליון דולר. הסרט זכה להצלחה רבה במזרח אסיה, במיוחד ביפן בה היה הסרט לסרט המכניס ביותר בשנת 2018. המכירות במדינה הגיעו ללמעלה מ-7 מיליון כרטיסים במחיר של 10 מיליארד ין יפני, מתוכם מיליארד ין לגרסת ה-IMAX.

פרסים
-----

פרס אוסקר
הסרט היה מועמד לפרס האוסקר בחמש קטגוריות, ביניהן הסרט הטוב ביותר, וזכה בארבע מהן: פרס אוסקר לשחקן הטוב ביותר (לראמי מאלק), פרס אוסקר לעריכה הטובה ביותר, פרס אוסקר לעריכת הקול הטובה ביותר ופרס אוסקר למיקס הסאונד הטוב ביותר.

פרס גלובוס הזהב
הסרט זכה בשני פרסים בטקס פרסי גלובוס הזהב: פרס גלובוס הזהב לסרט הטוב ביותר - דרמה ופרס גלובוס הזהב לשחקן הטוב ביותר - סרט דרמה (לראמי מאלק).

קישורים חיצוניים
----------------

ויקישיתוף מדיה וקבצים בנושא **רפסודיה בוהמית** בוויקישיתוף
* 

* אתר האינטרנט הרשמי של רפסודיה בוהמית (באנגלית אמריקאית)

* אתר האינטרנט הרשמי של רפסודיה בוהמית (ביפנית)
* רפסודיה בוהמית, ברשת החברתית פייסבוק

* רפסודיה בוהמית, ברשת החברתית אקס (טוויטר)

* רפסודיה בוהמית, ברשת החברתית אינסטגרם

* "רפסודיה בוהמית", במסד הנתונים הקולנועיים IMDb (באנגלית)

* "רפסודיה בוהמית", באתר נטפליקס

* "רפסודיה בוהמית", באתר AllMovie (באנגלית)

* "רפסודיה בוהמית", באתר Rotten Tomatoes (באנגלית)

* "רפסודיה בוהמית", באתר Box Office Mojo (באנגלית)

* "רפסודיה בוהמית", באתר Metacritic (באנגלית)

* "רפסודיה בוהמית", באתר דיסני+ סרטים (באנגלית)

* "רפסודיה בוהמית", במסד הנתונים הקולנועיים KinoPoisk (ברוסית)
* טריילר הסרט

**ביקורות**

* אתר למנויים בלבד אורי קליין, "רפסודיה בוהמית": פרדי מרקיורי ולהקת "קווין" ראויים לסרט טוב יותר, באתר הארץ, 31 באוקטובר 2018
* אבנר שביט‏, רדיו בלה בלה: "רפסודיה בוהמית" על קווין ופרדי מרקיורי הוא סרט סתמי ולא משכנע, באתר וואלה!‏, 31 באוקטובר 2018
* ארז דבורה, ביקורת סרט - "רפסודיה בוהמית": הביצועים אדירים, הסרט פחות, באתר ynet, 1 בנובמבר 2018
* גל אוחובסקי, ‏למלכה אין כתר, באתר ‏מאקו‏, 1 בנובמבר 2018
* אור סיגולי, ‏ביקורת | "רפסודיה בוהמית" הוא סרט שיצא ממחולל אוטומטי, באתר גלובס, 2 בנובמבר 2018
* אתר למנויים בלבד בן שלו, הסרט על "קווין" מפספס לחלוטין את חד פעמיותו של פרדי מרקיורי, באתר הארץ, 4 בנובמבר 2018
* שי להב, ‏ללא רגשות אשם: "רפסודיה בוהמית" מעביר את מורשת פרדי מרקורי, באתר מעריב אונליין, 9 בנובמבר 2018
* יואב לוסטיג, ‏ההצגה חייבת להימשך, בעיתון מקור ראשון, 20 בנובמבר 2018

הערות שוליים
------------

1. ↑  אינה טוקר, הפתעה בגלובוס הזהב: "רפסודיה בוהמית" זכה, ליידי גאגא הפסידה, באתר ynet, 7 בינואר 2019
2. ↑  או פארוק לפי תעתיק מקובל
3. ↑  Sacha Baron Cohen to play Freddie Mercury, BBC, 17 September 2010
4. ↑  סשה בארון כהן לא יהיה פרדי מרקורי בסרט, באתר ynet, 23 ביולי 2013
5. ↑  Brian May Speaks on Queen Biopic Problems, ultimateclassicrock.com, 19 October 2013
6. ↑  Ben Whishaw joins Freddie Mercury biopic, BBC, 10 December 2013
7. ↑  Dexter Fletcher Drops Out Of Freddie Mercury Biopic, Yahoo, 14 March 2014
8. ↑  אתר למנויים בלבד Tim Walker, ‏Ben Whishaw says Freddie Mercury film is on hold, The Telegraph, 6 August 2014
9. ↑  אתר למנויים בלבד Kat Brown, ‏Sacha Baron Cohen rejoins troubled Freddie Mercury biopic, The Telegraph, 28 March 2015
10. ↑  ‘Theory Of Everything’s Anthony McCarten Scripting Freddie Mercury Pic For GK Films; Ben Whishaw In The Wings?, Deadline.com, 18 November 2015
11. ↑  Queen Movie Amping Up With Bryan Singer & Rami Malek As Freddie Mercury, Deadline.com, 4 November 2016
12. ↑  Fox Halts Production on Queen Biopic Due to Bryan Singer Absence, The Hollywood Reporter, 1 December 2017
13. ↑  Bryan Singer: Illness forces director to stop work on Freddie Mercury film, BBC, 1 December 2017
14. ↑  Fox Halts Production on Bryan Singer’s Queen Biopic Bohemian Rhapsody, Screenrant.com, 1 December 2017
15. ↑  Bryan Singer Fired From Directing Queen Biopic After On-Set Chaos, The Hollywood Reporter, 4 December 2017
16. ↑  Dexter Fletcher Replaces Bryan Singer On ‘Bohemian Rhapsody’, Deadline.com, 6 December 2017
17. ↑  ‘Bohemian Rhapsody’ + ‘Doctor Who’ Filming Now in the U.K, Backstage.com, 15 December 2017
18. ↑  Queen Pic ‘Bohemian Rhapsody’ Finds Bandmates In Ben Hardy, Gwilym Lee & Joe Mazzello, Deadline, 21 August 2016
19. ↑  Allen Leech Joins ‘Bohemian Rhapsody’ As Paul Prenter, Freddie Mercury’s Judas, Deadline.com, 30 August 2016
20. ↑  ‘Bohemian Rhapsody’: Lucy Boynton Joins Queen Pic As Mary Austin, Deadline.com, 6 September 2017
21. ↑  Mike Myers Comes Full Circle With ‘Bohemian Rhapsody’, Deadline.com, 11 September 2017
22. ↑  ‘Bohemian Rhapsody’: Aaron McCusker Cast As Freddie Mercury Boyfriend Jim Hutton, Deadine.com, 2 September 20177
23. ↑  Aidan Gillen, Tom Hollander Join Cast of Queen Biopic 'Bohemian Rhapsody', The Hollywood Reporter, 26 September 2017
24. ↑  How Kiwi Anthony McCarten wrote the Queen movie Bohemian Rhapsody, Noted.co.nz, 14 November 2018
25. 1 2 3 4  Fact-Checking the Queen Biopic, ‘Bohemian Rhapsody’, Rolling Stone, 1 November 2018
26. ↑  5 Things You Didn't Know About Freddie Mercury's Solo Career, Billboard, 15 November 2018
27. ↑  "Bohemian Rhapsody" called out for inaccuracies, including handling of Mercury’s HIV diagnosis, Salon.com, 7 November 2018
28. ↑  Everything Bohemian Rhapsody Got Wrong About Freddie Mercury's Lif, E Online, 23 January 2019
29. ↑  Bohemian Rhapsody, rottentomatoes.com
30. ↑  Bohemian Rhapsody, Metacritic.com
31. ↑  Film Review: ‘Bohemian Rhapsody’, Variety, 23 באוקטובר 2018
32. ↑  Rami Malek Rises Above Bohemian Rhapsody's Messy Excess, Time, 31 October 2018
33. ↑  ‘Bohemian Rhapsody’ Review: Rami Malek Will Rock You, Rolling Stone, 30 October 2018
34. ↑  Bohemian Rhapsody, Time Out London, 23 October 2018
35. ↑  Bohemian Rhapsody loves Freddie Mercury’s voice. It fears his queerness. Vox.com, 6 January 2019
36. ↑  The First 'Bohemian Rhapsody' Trailer Gets One Key Aspect Right, Forbes, 15 May 2018
37. 1 2  Bohemian Rhapsody, באתר Box Office Mojo
38. ↑  'Bohemian Rhapsody' Remains Box Office Queen With Supersonic $285M Cume, Forbes, 11 November 2018
39. ↑  Straight Outta Compton, Box Office Mojo
40. ↑  'Bohemian Rhapsody' posts healthy £1.62m UK opening night, Screen Daily, 25 October 2018
41. ↑  ‘Halloween’ Treats Itself To No. 1; ‘Bohemian Rhapsody’ Is Queen Of UK; ‘Venom’ Tops $500M WW – International Box Office, Deadline.com, 28 October 2018
42. 1 2  ‘Bohemian Rhapsody’ Makes The Rockin’ World Go Round With $123M Global Weekend – International Box Office, Deadline.com, 4 November 2018
43. ↑  ‘Bohemian Rhapsody’ Will Rock the Box Office With $30 Million Opening, Variety, 11 October 2018
44. ↑  ‘Bohemian Rhapsody’ Sends Thunderbolts And Lightning Through B.O. As Freddie Mercury Biopic Hits $50M Opening, Deadline.com, 4 November 2018
45. ↑  ‘The Grinch’ Who Stole Business: Dr. Seuss Pic Opening To $66M As ‘Overlord’ & ‘Spider’s Web’ Wither – Sunday Update, Deadline.com, 11 November 2018
46. ↑  ‘Crimes Of Grindelwald’ Falls Short Stateside With $62M+ Debut, WB Celebrates Global Win As ‘Fantastic Beasts’ Series Hits $1B-Plus, Deadline.com, 18 November 2018
47. ↑  ‘Bohemian Rhapsody’ Rocks Past $600M WW; Becomes All-Time Top Music Biopic, Deadline.com, 13 December 2018
48. ↑  ‘Glass’ Now Looking At Third-Best MLK Weekend Opening With $47M+ Despite Cracks In Tracking – Sunday Final, Deadline, 20 January 2019
49. ↑  How ‘Bohemian Rhapsody’ Crossed $750 Million at Global Box Office – Even Without China, The Wrap, 13 Janauary 2019

| פרס גלובוס הזהב לסרט הטוב ביותר - דרמה |
| --- |
| 1951‏-1960 | מקום תחת השמש (1951) • ההצגה הגדולה בתבל (1952) • חופי הכרך (1954) • קדמת עדן (1955) • מסביב לעולם בשמונים יום (1956) • הגשר על הנהר קוואי (1957) • הנועזים (1958) • בן חור (1959) • ספרטקוס (1960) |
| 1961‏-1980 | תותחי נברון (1961) • לורנס איש ערב (1962) • הקרדינל (1963) • בקט (1964) • דוקטור ז'יוואגו (1965) • אדם לכל עת (1966) • כחום הלילה (1967) • אריה בחורף (1968) • אן של אלף הימים (1969) • סיפור אהבה (1970) • הקשר הצרפתי (1971) • הסנדק (1972) • מגרש השדים (1973) • צ'יינהטאון (1974) • קן הקוקייה (1975) • רוקי (1976) • נקודת מפנה (1977) • אקספרס של חצות (1978) • קרמר נגד קרמר (1979) • אנשים פשוטים (1980) |
| 1981‏-2000 | האגם המוזהב (1981) • אי.טי. - חבר מכוכב אחר (1982) • תנאים של חיבה (1983) • אמדאוס (1984) • זיכרונות מאפריקה (1985) • פלאטון (1986) • הקיסר האחרון (1987) • איש הגשם (1988) • נולד בארבעה ביולי (1989) • רוקד עם זאבים (1990) • באגסי (1991) • ניחוח אישה (1992) • רשימת שינדלר (1993) • פורסט גאמפ (1994) • על תבונה ורגישות (1995) • הפצוע האנגלי (1996) • טיטניק (1997) • להציל את טוראי ריאן (1998) • אמריקן ביוטי (1999) • גלדיאטור (2000) |
| 2001-היום | נפלאות התבונה (2001) • השעות (2002) • שר הטבעות: שיבת המלך (2003) • הטייס (2004) • הר ברוקבק (2005) בבל (2006) • כפרה (2007) • נער החידות ממומביי (2008) • אווטאר (2009) • הרשת החברתית (2010) • היורשים (2011) • ארגו (2012) • 12 שנים של עבדות (2013) • התבגרות (2014) • האיש שנולד מחדש (2015) • אור ירח (2016) • שלושה שלטים מחוץ לאבינג, מיזורי (2017) • רפסודיה בוהמית (2018) • 1917 (2019) • ארץ נוודים (2020) • כוחו של הכלב (2021) • הפייבלמנים (2022) • אופנהיימר (2023) |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5888130
* BnF: cb17779927g (data)
* CANTIC: a19827763
* LCCN: no2018147820
* NKC: unn20191032469
* NLP: a0000003840560
* VIAF: 31154135883515082964
* WorldCat (עם VIAF): 31154135883515082964

 |